**Ո Ր Ո Շ ՈՒ Մ**

**Կատարողական վարույթը կասեցնելու մասին**

**19.07.2019թ. ք.Երևան**

Հարկադիր կատարումն ապահովող ծառայության Արագածոտնի մարզային բաժնի Թալինի բաժանմունքի ավագ հարկադիր կատարող արդարադատության կապիտան Մ. Հովհաննիսյանս ուսումնասիրելով 11.06.2019թ-ին վերսկսված թիվ 01339737 կատարողական վարույթի նյութերը.

**Պ Ա Ր Զ Ե Ց Ի**

Արագածոտնի մարզի ընդհանուր իրավասության դատարանի կողմից 16.03.2017թ. տրված տրված թիվ ԱՐԱԴ2/0423/02/15 կատարողական թերթի համաձայն պետք է Մուշեղ Արշալույսի Մելոյանից և Մերի Հովսեփի Գրիգորյանից համապարտությամբ հօգուտ Բահատուր Սեյրանյանի բռնագանձել 12.500 ԱՄՆ դոլարին համարժեք ՀՀ դրամ, որպես փոխառությամբ տրված պարտքի գումար:

Արագածոտնի մարզի ընդհանուր իրավասության դատարանի կողմից 05.10.2018թ. տրված թիվ ԱՐԱԴ2/0807/02/17 կատարողական թերթի համաձայն պետք է ՀՀ Արագածոտնի մարզի Ցամաքասար համայնքում գտնվող 0,149հա, 0,198հա, 1,406հա, 0,812հա, 0,849հա, 0,876հա, 1,044հա մակերեսով հողերից /կադաստրային ծածկագրեր՝ 009-003, 004-011, 105-041, 102-009, 110-023, 112-068, 116-023/ առանձնացնել Մերի Հովսեփի Գրիգորյանի 1/3-րդ բաժինը, ՀՀ «Փորձաքննությունների ազգային բյուրո» ՊՈԱԿ-ի կողմից 10.04.2018թ. թիվ «18-0102Դ» եզրակացության համաձայն, որի առանձնացման առաջարկվող նպատակահարմար տարբերակի ուրվագծային պատկերը տրամադրվել է եզրակացությանը կից հավելվածում՝ գծանշմամբ և Մերի Հովսեփի Գրիգորյանին պատկանող համապատասխան բաժնի վրա բռնագանձում տարածել և այն ուղղել թիվ ԱՐԱԴ2/0423/02/15 վճռով բռնագանձվող պարտավորության կատարմանը:   
ՀՀ Արգածոտնի մարզի Ցամաքասար համայնքում գտնվող թիվ 02-107-012-006 կադաստրային ծածկագրով անշարժ գույքը հրապարակային սակարկությունների միջոցով վաճառել և ստացած գումարը հետագայում բաշխել ընդհանուր սեփականության մասնակիցների միջև` նրանց բաժիններին համաչափ և Մերի Հովսեփի Գրիգորյանի բաժնի դիմաց ստացված գումարի վրա բռնագանձում տարածել և այն ուղղել թիվ ԱՐԱԴ2/0423/02/15 կատարողական թերթով բռնագանձվող պարտավորության կատարմանը:

Թիվ «18-0102Դ» եզրակացությանը կից հավելվածում՝ գծանշմամբ նշված սխեմատիկ հատակագիծը ճանաչել որպես սույն վճռի անբաժանելի մաս:

Կատարողական գործողությունների ընթացքում պարտապան Մերի Գրիգորյանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով .**

**Ո Ր Ո Շ Ե Ց Ի**

Կասեցնել 11.06.2019թ-ին վերսկսված թիվ 01339674 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ԱՎԱԳ** **ՀԱՐԿԱԴԻՐ ԿԱՏԱՐՈՂ Մ. ՀՈՎՀԱՆՆԻՍՅԱՆ**